
			AGINTARIAK ETA LANGILERIA

			Izendapenak, egoerak eta gorabeherak

			OSASUN SAILA

			3531

			AGINDUA, 2024ko ekainaren 25ekoa, Osasuneko sailburuarena, Osasun Sailean behin-behineko langile bat izendatzen duena.

			Jaurlaritzari buruzko ekainaren 30eko 7/1981 Legearen 28.1 artikuluan, Euskal Enplegu Publikoaren abenduaren 1eko 11/2022 Legearen 19.1.a) eta 30.3 artikuluetan baita aplikagarria den gainerako araudian ere ezarritako ahalmenez baliatuz, Funtzio Publikoko Zuzendaritzak eman duen txostenarekin bat etorriz, eta horretarako aurrekontu-kreditua dagoenez gero, honako hau

			EBATZI DUT:

			Lehenengoa.– Nerea Antia Vinos andrea Osasun Saileko Kudeaketa estrategikoaren aholkulari izendatzea, zuzendari mailarekin (5274 kodea, 1 dotazioa).

			Bigarrena.– Interesdunak aholkularitza-zerbitzua emango dio Osasun Saileko titularrari.

			Hirugarrena.– Interesdunak eskubidea izango du, horretarako legez eskatzen diren baldintzak betetzen baditu, Goi-kargudunen Lansariei buruzko urriaren 28ko 14/1988 Legearen 3.1 eta/edo 5.1 artikuluetan jasota dagoen aurreikuspenen bat edo guztiak aplika dakizkion.

			Laugarrena.– Izendapen honek 2024ko ekainaren 25etik aurrera izango ditu ondorio ekonomiko eta administratiboak.

			Era berean, agindu honen bidez ezartzen den zerbitzu-harremana automatikoki amaituta geratuko da aholkulariak betetzen duen konfiantza- edo aholkularitza-funtzioaren hartzailea den agintariak kargua uzten duenean, lehenago edozein momentutan ezeztatzeko dagoen aukerari uko egin gabe.

			Bosgarrena.– Administrazio-bidea amaitzen duen agindu honen aurka aukerako berraztertzeko errekurtsoa aurkez dakioke organo honi, hilabeteko epean, edo administrazioarekiko auzi-errekurtsoa aurkez daiteke Administrazioarekiko Auzien Epaitegian, bi hilabeteko epean, bi kasuetan agindua Euskal Herriko Agintaritzaren Aldizkarian argitaratu eta biharamunetik aurrera.

			Vitoria-Gasteiz, 2024ko ekainaren 25a.

			Osasuneko sailburua,

			ALBERTO MARTÍNEZ RUIZ.

